Anjing Rajapalayam

Anjing Rajapalayam, yang juga dikenali sebagai anjing pemburu poligar atau anjing pemburu hantu India, ialah satu baka anjing India Selatan. Baka ini dinamai sempena Rajapalayam, iaitu sebuah bandar di Virudhunagar, Tamil Nadu.

Empat setem kenang-kenangan dikeluarkan pada 9 Januari 2005 oleh India Post untuk empat baka: anjing gembala Himalaya, anjing pemburu Rampur, anjing pemburu Mudhol (nilai muka ₹ 5 setiap baka), dan anjing pemburu Rajapalayam (nilai muka ₹ 15). Anjing pemburu Rajapalayam diketahui hidup sehingga usia 12 tahun.

Sejarah
thumb
thumb
Pada abad ke-18, terdapat catatan tentang kira-kira 50 baka anjing berlainan yang diiktiraf di subbenua India. Salah satunya ialah baka anjing ini yang dikenali sebagai anjing Rajapalayam. Pemerhati sejarah percaya bahawa ia pertama kali diternak semasa dinasti Nayaka, iaitu keluarga diraja utama di Tamil Nadu. Bukan hanya ia merupakan anjing pengawal hebat tetapi juga sangat setia dan sangat kacak untuk dipandang. Tidak dapat dilupakan bahawa orang kampung di rantau ini menggunakannya pada zaman purba untuk menjaga tanaman pertanian, haiwan ternakan, dan hasil pertanian dan kini ia telah menjadi salah satu baka anjing paling popular di India. Ada catatan dalam sejarah bahawa, semasa perang Poligarh antara Karnataka dengan Tipu Sultan dari tahun 1799 hingga tahun 1805, ia digunakan sebagai perkhemahan diraja dan memainkan peranan sangat penting dalam pertempuran dengan menggigit dan membunuh kuda. Terdapat juga kata bahawa Tipu mempunyai koleksi besar peribadi anjing ini. Kini, Tentera Darat India telah menyedari kehebatan dan kebolehan anjing-anjing ini dan telah melatihnya dalam angkatan.

Penampilan
Ia merupakan anjing besar, yang biasanya berukuran setinggi sekitar  pada paras kelasa dan seberat . Anjing Rajapalayam yang kebanyakannya terdapat di tengah-tengah Tamil Nadu, dibiakbakakan untuk menjadi pemburu dan penjaga estet lengkap dengan ciri yang membolehkannya cemerlang. Anjing Rajapalayam, yang terutamanya digunakan untuk memburu babi hutan tanpa bergantung pada pengendali, adalah unik dalam dua cara. Yang pertama, ia memenuhi fungsi bay dog serta anjing tangkap; yang kedua, anjing Rajapalayam dapat berburu dengan penglihatan serta menjejak dengan bau. Semasa berburu, ia dapat menjadi pengejar yang tidak kenal erti gentar yang tidak terancam oleh rupa bumi kompleks atau jasad air. Selepas menemukan mangsanya, anjing ini menangkap dan membawa mangsa kembali kepada pengendali. Jika anjing ini tidak dapat menumpaskan mangsanya, ia mencederakan dan mengepung sasaran sehingga pengendali dapat menangkap mangsa. Anjing ini dapat berburu bersendirian, secara berpasangan, dalam kawanan, atau bersama dengan pemiliknya.

Anjing Rajapalayam cenderung lebih berotot dan bertulang lebih berat berbanding dengan kebanyakan anjing pemburu penglihatan, tetapi mengongsi dada dalam dan struktur tubuh asasi yang memancarkan kelajuan dan kebolehan fizikal. Struktur mukanya jauh berbeza daripada struktur muka anjing pemburu karavan< dengan kepala sedikit lebih besar dan rahang lebih berkuasa. Ia mempunyai ekor sedikit melingkar.

Sebagai anjing sangat kacak dan anggun, anjing Rajapalayam mempunyai lenggok gantungan ganda, yang serupa dengan ligasan kuda belima. Warna rujinya ialah putih susu, walaupun tanda-tanda perang pudar adalah agak lazim dan hidung merah jambu adalah piawai.

Warna mata dapat berkisar daripada keemasan kepada perang dan hijau. Anak anjing yang lahir dengan mata keputih-putihan atau biru biasanya pekak dan tidak patut dibiakbakakan. Lapis bulunya adalah tunggal, pendek, dan halus; anjing ini tidak hidup dengan baik dalam iklim sangat sejuk, tetapi cemerlang dalam cuaca panas India Selatan atau kawasan tropika.

Walaupun banyak anjing Rajapalayam menghidap kurap, ini jarang serius, kerana kurap sebenarnya disebabkan oleh hama, maka pada asasnya ini ialah perkara pencegahan hama dan bukan pula isu baka. Selain itu, baka ini adalah tegap dan tidak memerlukan penjagaan banyak.

Anjing Rajapalayam mempunyai hidung merah jambu, telinga butang, ekor cambuk, dan mata keemasan. Ia mempunyai lenggok yang serupa dengan lenggok kuda dan juga digunakan semasa Perang Karnatik dan Perang Poligar menentang angkatan berkuda British. Ia bukan pelari pantas, tetapi tidak kenal lelah dan mantap sepanjang jarak jauh. Terdapat laporan bahawa Tentera Darat India di Kashmir mempunyainya sebagai anjing pengawal.

Masa hadapan baka
Anjing Rajapalayam tulen dahulunya hanya terdapat di kawasan terpencil di sekitar Tamil Nadu selatan. Sebuah unit pembiakbakaan anjing diasaskan di Saidapet, Chennai, semasa tahun 1980–1981. Unit ini terutamanya menternak baka asli seperti anjing Rajapalayam, anjing Kombai, kanni, dan anjing Chippiparai. Untuk mewujudkan kesedaran dan menggalakkan pencinta anjing agar menternak baka asli, Jabatan Penternakan Haiwan Pemerintah Tamil Nadu mengambil bahagian dalam pertunjukan anjing. Badan tempatan telah mengasaskan sebuah koperasi dan keluarga berminat menerima anjing betina dan kepakaran yang diperlukan untuk pembiakbakaan berskala besar. Jabatan Pos India telah mengeluarkan setem pos dengan baka anjing Rajapalayam, serta anjing pemburu Mudhol, anjing pemburu Rampur, dan anjing gembala Himalaya. Kennel Club of India telah mengambil bahagian dalam pembelaan anjing Rajapalayam. Dengan kerjasama kelab, "Projek Selamatkan Anjing Rajapalayam" telah dilancarkan. Inisiatif ini telah berjaya membawa baka ini kembali dari ambang kepupusan.

Galeri

Lihat juga
 Senarai baka anjing
 Senarai baka anjing dari India
 Anjing pemburu rusa pampas
 Ramanadhapuram Mandai

Catatan

Rujukan

Rajapalayam, Anjing
Rajapalayam, Anjing
Rajapalayam, Anjing